**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

 **POSĖDŽIO PROTOKOLAS**

2021-06-18 Nr. TAR-70

Posėdis vyko 2021-06-10. Pradžia 15.00 val.

Posėdžio pirmininkė– Laima Juknienė.

Posėdžio sekretorė – Marija Petrulienė.

4. SVARSTYTA. Sutikimas perimti valstybės turtą ir jo perdavimo valdyti, naudoti ir disponuoti patikėjimo teise.

Pranešėjas E. Simokaitis teigė, kad Tarybos sprendimo projektas teikiamas, siekiant Klaipėdos miesto savivaldybės nuosavybėn perimti valstybei nuosavybės teise priklausantį ilgalaikį materialųjį turtą, kuris nurodytas šio sprendimo projekto priede, tai yra pastatą – švyturį su kitais aplinkiniais pastatais ir turtu, esančius Burių g. 9, Klaipėdoje. Kartu su švyturiu savivaldybei siūloma perimti ir šalia esančius pastatus, techninį pastatą ir garažą. Techniniame pastate viena iš patalpų bus ir toliau naudojama navigacinės įrangos laikymui. Likusios patalpos gali būti panaudotos Švyturio aptarnavimui, jose galėtų įsikurti turizmo informacijos centras, eksponuojama Švyturio istorijos medžiaga. Įvertinus Švyturio vietą ir aplinkines teritorijas, gali būti susiduriama su iššūkiais dėl tinkamo Švyturio panaudojimo. Objektai esantys aplink Švyturį yra susiję su naftos produktų saugojimu, transportavimu, perpylimu. Švyturys patenka į nurodytų objektų apsaugos zonas. Tačiau manome, kad yra galimybė Švyturį atverti gyventojų lankymui, išsprendus srautų valdymo klausimą, nustačius lankymo grafiką, įdiegus papildomas saugumo priemones.

E. Kvederis sakė, kad nesimato iš šio sprendimo projekto kiek kainuos šis „perėmimas“ savivaldybei. Klausė kokios būtų išlaidos šio objekto išlaikymui.

E. Simokaitis sakė, kad šios išlaidos yra pateiktos, t. y. 6000 eurų per metus. Paruošti užtikrinant saugų patekimą į objektą išlaidos būtų skaičiuojamos atskirai, tačiau jos nebūtų didelės.

R. Didžiokas klausė asmeniškos pranešėjo nuomonės, ar negalėtų apsiimti šio objekto priežiūra Lietuvos jūsų uosto direkcija, tada patekimas į objektą būtų lengvesnis.

E. Simokaitis sakė, kad būtų tikslinga perleisti kitai institucijai objektą valdyti, tačiau prašymą ir siūlymą gavo KMSA.

N. Puteikienė sakė, kad Lietuvos jūsų uosto direkcijai tai būtų puiki proga atverti visuomenei šį objektą ir parodyti geranoriškumą miestiečiams. Siūlė kviesti diskusijai atsakingus už šiuos sprendimus asmenis, Klaipėdos miesto savivaldybės merą, Lietuvos transporto saugos administracijos, Lietuvos jūrų uosto direkcijos bei Klaipėdos turizmo ir kultūros informacijos centro atstovus.

E. Kvederis sakė, kad gal reiktų šiam sprendimo projektui didesnės analizės ir kitokių sprendimų.

R. Didžiokas siūlė KMSA tobulinti šį sprendimo projektą, jį atidedant.

N. Puteikienė sutiko, jog sprendimo projektą atidėti, kviečiant minėtas tris institucijas ir Miesto merą diskusijai.

L. Juknienė siūlė balsavimu apsispręsti dėl sprendimo projekto atidėjimo, Klaipėdos miesto savivaldybės merą, Lietuvos transporto saugos administracijos, Lietuvos jūrų uosto direkcijos bei Klaipėdos turizmo ir kultūros informacijos centro atstovus pateikiant informaciją (BALSUOTA: už – 4 (L. Juknienė, R. Didžiokas, E. Kvederis, N. Puteikienė), susilaikė – 1 (A. Cesiulis), prieš – 0). Sprendimo projektas atidėtas.

NUTARTA:

4.1 Atidėti sprendimo projektą;

4.2 Prašyti kito komiteto posėdžio metu šiuo klausimu Klaipėdos miesto savivaldybės merui, Lietuvos transporto saugos administracijos, Lietuvos jūrų uosto direkcijos bei Klaipėdos turizmo ir kultūros informacijos centro atstovus pateikti informaciją.

Posėdžio pirmininkė Laima Juknienė

Posėdžio sekretorė Marija Petrulienė